ดิออฟฟิศ (ภาพยนตร์ชุดทางโทรทัศน์อเมริกัน)

***ดิออฟฟิศ*** หรือ ***ออฟฟิศป่วนชวนหัว*** () เป็นภาพยนตร์ซีรีส์ฉายทางโทรทัศน์แนวซิตคอม/ขบขัน ที่สร้างและเขียนบทครั้งแรกโดยริกกี เกอร์เวสและสตีเฟน เมอร์แชนท์  ฉายทางบีบีซีในประเทศอังกฤษในปี ค.ศ. 2001 จำนวน 2 ฤดูกาล และถูกนำมาสร้างใหม่ในประเทศต่างๆ ทั้งสหรัฐอเมริกา (The Office ปี 2005 - ปัจจุบัน), ฝรั่งเศส (Le Bureau ปี 2006 - ปัจจุบัน), เยอรมนี (Stromberg ปี 2004 - ปัจจุบัน), แคนาดา (La Job ปี 2006) และในอีกหลายประเทศ เช่น ชิลี (La Ofis), อิสราเอล (HaMisrad), จีน 

ซีรีส์ต้นฉบับกล่าวถึงสำนักงานสาขาของบริษัทขายกระดาษชื่อ เวิร์นแฮม ฮ็อกก์ (Wernham Hogg) มีผู้จัดการสาขาชื่อ เดวิด เบรนท์ (รับบทโดย ริกกี เกอร์เวส) มีผู้ช่วยชื่อ แกเรต คีนแนน (รับบทโดย แมกเคนซี ครูก) ภาพยนตร์ถ่ายทำโดยใช้มุมกล้องเลียนแบบการถ่ายทำภาพยนตร์สารคดีในแบบเรียลลิตีโชว์ ถ่ายทอดความเป็นไปในสำนักงานขายที่มีเรื่องวุ่นวายทั้งวัน

ซีรีส์ฉบับอเมริกัน ถูกนำมาสร้างโดยเกร็ก แดเนียลส์ ออกอากาศทางเอ็นบีซี ตั้งแต่วันที่ 24 มีนาคม ค.ศ. 2005 ถึง 16 พฤษภาคม ค.ศ. 2013 รวม 9 ซีซัน กล่าวถึงสำนักงานสาขาเมืองสแครนตัน รัฐเพนซิลเวเนียของบริษัท ดันเดอร์ มิฟฟลิน (Dunder Mifflin) ซึ่งมีสำนักงานใหญ่อยู่ที่นิวยอร์ก มีผู้จัดการสาขาชื่อ ไมเคิล สก็อตต์ (รับบทโดย สตีฟ แคเรล)  มีผู้ช่วยชื่อ ดไวท์ ชรูท (รับบทโดย เรนน์ วิลสัน) และจิม ฮาลเพอร์ท (รับบทโดย จอห์น คราซินสกี) เมื่อสิ้นสุดฤดูกาลที่เจ็ด บริษัทนี้ถูกบริษัทยักษ์ใหญ่ซื้อกิจการไป และเปลี่ยนตัวผู้จัดการเป็น ดีแองเจโล วิกเกอร์ส (รับบทโดย วิล เฟอร์เรล) 

ซีรีส์ ดิออฟฟิศ ฉายในไทยทางช่องยูนิเวอร์แซลเอเชีย มีชื่อภาษาไทยว่า "ออฟฟิซป่วนชวนหัว" 

## นักแสดงหลัก

ไฟล์:Steve Carell at the 2010 SAG Awards.jpg|สตีฟ คาเรล รับบท ไมเคิล สก็อตต์ ผู้จัดการเขต (ฤดูกาล 1-7) สก็อตต์เป็นคนไม่ชอบเข้าสังคม มีเพื่อนน้อย ชอบปล่อยมุกตลกที่มักไม่มีใครเข้าใจ 
ไฟล์:Rainn Wilson 2011 Shankbone.JPG|เรนน์ วิลสัน รับบท ดไวท์ ชรูท เศรษฐีเจ้าของไร่บีท มีตำแหน่งผู้ช่วยของผู้จัดการ แต่มักคิดว่าตัวเองเป็นรองผู้จัดการ เป็นคนฉลาด มั่นใจในตัวเอง มักทำสถิติยอดขายสูงสุด 
ไฟล์:John Krasinski.jpg|จอห์น คราซินสกี รับบท จิม ฮาลเพอร์ท เป็นพนักงานขายดีเด่น คู่แข่งของชรูท ต่อมาได้เลื่อนขั้นเป็นรองผู้จัดการ จิมคบหาอยู่กับแพมอยู่หลายปีก่อนจะแต่งงานกันในที่สุด
ไฟล์:JennaFischerMay08 cropped.jpg|เจนนา ฟิสเชอร์ รับบท แพม บีสลีย์ พนักงานต้อนรับ
ไฟล์:Ed Helms.jpg|เอ็ด เฮล์มส รับบท แอนดี แบร์นาร์ด ผู้จัดการขายที่ถูกโอนย้ายมาจากสาขาอื่นในฤดูกาลที่ 3 เขาจบการศึกษาจากมหาวิทยาลัยคอร์แนล
ไฟล์:BJNovakEmmysSept09.jpg|บี. เจ. โนวัก รับบท ไรอัน ฮาเวิร์ด เป็นพนักงานเข้าใหม่ในฤดูกาลแรก แต่ประสบความสำเร็จได้เลื่อนขั้นไปประจำในสำนักงานใหญ่ 


## นักแสดงสมทบ

ไฟล์:Melora Hardin LF.jpg|เมลอรา ฮาร์ดิน รับบท แจน เลวินสัน อดีตแฟนสาว และหัวหน้างานของไมเคิล สก็อตต์ที่สำนักงานใหญ่
ไฟล์:Angela kinsey.jpg|แองเจลา คินซี รับบท แองเจลา มาร์ติน หัวหน้าฝ่ายบัญชี เป็นคนเจ้าระเบียบ เย็นชา และแสดงออกอย่างเปิดเผยว่าไม่เห็นด้วยกับการที่จิมและแพมคบหากันในสำนักงาน แต่ความจริงแล้วเธอแอบมีความสัมพันธ์กับชรูทอย่างลับๆ อยู่หลายปี 
ไฟล์:Daviddenman.jpg|เดวิด เดนแมน รับบท รอย แอนเดอร์สัน คนงานคลังสินค้าที่เป็นคู่หมั้นของแพมอยู่หลายปี ก่อนจะถูกเธอตัดความสัมพันธ์
ไฟล์:LeslieBakerOct07.jpg|เลสลี เดวิด เบเกอร์ รับบท สแตนลี ฮัดสัน พนักงานขายดีเด่นที่ไม่ค่อยชอบถูกชะตากับคนทั้งสำนักงาน ฮัดสันเป็นชายผิวดำที่มักคิดว่าตัวเองถูกทุกคนเหยียดผิว 
ไฟล์:Phyllis smithOct07.jpg|ฟิลลิส สมิท รับบท ฟิลลิส ลาพิน พนักงานขาย เธอเป็นเพื่อนเก่าของไมเคิล สก็อตต์ ในชั้นมัธยม
ไฟล์:Brian Baumgartner LF.JPG|ไบรอัน บอมการ์ทเนอร์ รับบท เควิน มาโลน พนักงานบัญชี
ไฟล์:2009 CUN Award Party Oscar Nuñez 058.JPG|ออสการ์ นูเนซ รับบท ออสการ์ มาร์ติเนซ พนักงานบัญชี
ไฟล์:MindyKaling08.jpg|มินดี คาลิง รับบท เคลลี คาปูร์ พนักงานดูแลลูกค้า
ไฟล์:Creed Bratton.jpg|ครีด แบรตตัน รับบท ครีด แบรตตัน ฝ่ายควบคุมคุณภาพ
ไฟล์:KateFlanneryJune09.jpg|เคต แฟลนเนอรี รับบท เมอริดิท พนักงานขาย เธอเป็นหญิงไม่มีเสน่ห์ ติดแอลกอฮอล์ และพยายามยั่วยวนจิม อยู่เสมอ
ไฟล์:PaulLieberstein.jpg|พอล ลีเบอร์สไตน์ รับบท โทบี เฟลนเดอร์สัน ฝ่ายบุคคล
ไฟล์:CraigRobinsonNov08.jpg|เครก โรบินสัน รับบท แดริล ฝ่ายคลังสินค้า
ไฟล์:Ellie Kemper photo by Josephine Sittenfeld.jpg|เอลลี เคมเปอร์ รับบท เอริน พนักงานต้อนรับคนใหม่ที่ถูกจ้างมาแทนที่แพมในฤดูกาลที่ 5
ไฟล์:Amy Ryan 2007.jpg|แอมี ไรอัน รับบท ฮอลลี หัวหน้าฝ่ายบุคคล ถูกจ้างมาแทนที่โทบีในฤดูกาลที่ 4 เธอคบหาอยู่กับไมเคิล สก็อตต์ อยู่ระยะหนึ่ง
ไฟล์:Will Ferrell at 2007 Golden Globe.jpg|วิล เฟอร์เรล รับบท  ดีแองเจโล วิกเกอร์ส ผู้จัดการเขตคนใหม่ (ฤดูกาล 8) ที่เข้ามาแทนที่ไมเคิล สก็อตต์ หลังจากบริษัทถูกซื้อกิจการ


## อ้างอิง

## อ่านเพิ่ม
* Griffin, Jeffrey. "The Americanization of *The Office*: A Comparison of the Offbeat NBC Sitcom and its British Predecessor.” *Journal of Popular Film and Television* 35 (2008): 154–16.
* Schwind, Kai Hanno. "Chilled-out Entertainers: Multi-layered Sitcom Performances in the British and American Version of *The Office*." *Comedy Studies* 5.1 (2014): 20–32.

## แหล่งข้อมูลอื่น

* 
* 
* 

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ช่องบริษัทแพร่สัญญาณแห่งชาติ
หมวดหมู่:ซีรีส์โทรทัศน์โดยยูนิเวอร์แซลเทเลวิชั่น